9 St-517/13

REPUBLIKA HRVATSKA

TRGOVAČKI SUD U ZADRU

STALNA SLUŽBA U ŠIBENIKU

R E P U B L I K A H R V A T S K A

Z A K L J U Č A K

Trgovački sud u Zadru, Stalna služba u Šibeniku, OIB 39670464653, po stečajnom sucu Terezija Goreta, u stečajnom postupku nad stečajnim dužnikom FRKIĆ d.o.o. u stečaju, Tisno, Istočna Gomilica 10, OIB 59710592928, zastupan po stečajnoj upraviteljici Radojki Danek, dipl. ekonomistu iz Šibenika, dana 21. listopada 2015. godine

z a k l j u č i o j e

I. U stečajnom postupku koji se vodi nad stečajnim dužnikom FRKIĆ d.o.o. u stečaju, OIB 59710592928, određuje se treće ročište za javnu dražbu, koje će se održati pred stečajnim sucem u sobi broj 212 Trgovačkog suda u Zadru, Stalne službe u Šibeniku, Šibenik, Stjepana Radića 81

**dana 19. studenog 2015. godine s početkom u 11,00 sati.**

II. Na navedenom ročištu prodavat će se nekretnina i pokretnine u vlasništvu stečajnog dužnika, uz odgovarajuću primjenu pravila o ovrsi i to na:

1. **poslovnog građevinskog objekta**

zemljište kat. čest. 7760/27 Z.U. 5257 pašnjak površine 3537 m2 K.O. Tisno procijenjene vrijednosti 271.669,00 kn.

Nekretnina je opterećena razlučnim pravom Brodomerkur d.d. Split.

1. **vozila:**

N1-teretno vozilo marke RENAULT MASTER procijenjene vrijednosti 19.000,00 kn (procjena PU od 17. lipnja 2013. god.). Pokretnina je opterećena založnim pravom MINISTARSTVA FINANCIJA-POREZNE UPRAVE, PODRUČNI URED ŠIBENIK.

Plovilo marke "WINDY 22" - gliser, (godina proizvodnje 1978.), dužina 6,80 m, širina 1,80 m, visina 1,50 m, registarska tonaža (GT) 3,04, procijenjene vrijednosti 105.110,32 kn (procjena PU od 17. lipnja 2013. god.). Pokretnina je opterećena založnim pravom MINISTARSTVA FINANCIJA-POREZNE UPRAVE, PODRUČNI URED ŠIBENIK.

1. **oprema:**

Brodski motor marke MERCRUISER-MAGNUM 350 MPI bravo one 300HP, SNAGA MOTORA(Kw) 224,00 KW procijenjene vrijednosti 123.880,28 kn (procjena PU od 17. lipnja 2013. god.). Pokretnina je opterećena založnim pravom MINISTARSTVA FINANCIJA-POREZNE UPRAVE, PODRUČNI URED ŠIBENIK.

III. Ročište će se održati i kad na njemu sudjeluje samo jedan ponuditelj.

IV. Rok od objave ovog zaključka na posebnoj stečajnog oglasnoj ploči Trgovačkog suda u Zadru, Stalna služba u Šibeniku, do prodaje iznosi najmanje 15 dana.

V. Ovaj zaključak o prodaji objavit će se na posebnoj e - oglasnoj ploči Trgovačkog suda u Zadru, Stalne službe u Šibeniku, dok će se oglas o javnoj dražbi sa svim uvjetima prodaje objaviti na web stranicama Visokog trgovačkog suda Republike Hrvatske ([www.sudačka](http://www.sudačka) mreža.hr stečaj ili na [www.vts.hr](http://www.vts.hr) u rubrici "web stečaj", na web stranici Hrvatske gospodarske komore, te na web stranici Trgovačkog suda u Zadru.

VI. Ovlašćuje se stečajni upravitelj i razlučni vjerovnik da isto objave u sredstvima javnog inforimiranja na svoj trošak, odnosno da o zaključku obavijeste osobe koje se bave posredovanje pri prodaji nekretnina.

VII. UVJETI PRODAJE

1. Pravo sudjelovanja na usmenoj javnoj dražbi imaju sve domaće pravne i fizičke osobe kao i inozemne osobe pod zakonskim uvjetima, a koje su prethodno uplatile jamčevinu i dostavile dokaz o uplati jamčevine te podnijele prijavu za nadmetanje. Prijava za nadmetanje mora sadržavati sve bitne podatke o natjecatelju (ime i prezime odnosno naziv, adresu, sjedište, br. pošte, OIB za fizičke osobe, matični broj iz sudskog registra i OIB za pravne osobe i broj telefona) i točnu oznaku predmeta kupnje.

2. Prodaja se obavlja po načelu "viđeno-kupljeno", te se naknadne pritužbe isključuju.

3. Prijava za nadmetanje i dokaz o uplati jamčevine po ovom oglasu moraju pristići stečajnoj upraviteljici FRKIĆ d.o.o. u stečaju, Radojki Danek, na adresu: Petra Preradovića 6, ŠIBENIK, na broj 9ST- 517/2013, sa naznakom **„PONUDA - NE OTVARATI”** najkasnije do 10. studenog 2015.godine. u 15,00 sati, a jamčevina iznosi 5% od početnih cijena navedenih u točki II.

4. Uplatu jamčevine će kupac izvršiti na žiro račun stečajnog dužnika otvoren kod Jadranske banke d.d., žiro-račun: HR6124110061320000985.

5. Punomoćnici ponuditelja mogu sudjelovati na dražbi samo uz ovjerenu specijalnu punomoć.

6. Uplatitelju čija ponuda ne bude prihvaćena, uplaćena svota osiguranja odnosno bankarska garancija vratit će se odmah nakon zaključenja javne dražbe, dok uplatitelju jamčevine koji odustane od ponude jamčevina neće biti vraćena.

7. Kupac nekretnine dužan je uplatiti razliku između jamčevine i postignute kupoprodajne cijene u roku od 15 dana od pravomoćnosti rješenja o dosudi na račun dužnika otvoren kod Jadranske banke d.d., žiro-račun: HR6124110061320000985.

8. Ako kupac u tom roku ne položi kupovninu, sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namiriti će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.

9. Nekretnina i pokretnine će se rješenjem o dosudi dosuditi kupcu koji ponudi najpovoljniju cijenu. Nekretnine i pokretnine će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke VII/7.

10. U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama upiše u njegovu korist pravo vlasništva na dosuđenim nekretninama, te brisati prava i terete na nekretninama koje prestaju njihovom prodajom.

11. Nakon pravomoćnosti rješenja o dosudi i nakon što kupac položi kupovninu, sud će donijeti zaključak o predaji nekretnine kupcu čime kupac stupa u posjed iste.

12. Ako kupac radi plaćanja kupovnine treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te nakon što kupovnina bude položena, u zemljišnim knjigama prilikom upisa prava vlasništva u korist kupca upisati založno pravo na nekretnini radi osiguranja tražbine po osnovi kredita u korist davatelja kredita u skladu sa sporazumom o osiguranju.

13. U slučaju osiguranja kredita prijenosom vlasništva na nekretnini, sud će u rješenju o dosudi, te nakon što kupovnina bude položena, u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja.

14. Sve poreze i pristojbe u svezi s prodajom snosi kupac, kao i troškove sastavljanja i ovjere ugovora.

15. Ponuditelj koji ponudi najvišu cijenu u odnosnu na pokretnine dužan je u roku od 15 dana od dana zaprimanja **Odluke o prodaji** platiti ponuđenu cijenu. Po uplati kupoprodajne cijene kupac pokretnina je dužan o svom trošku najkasnije u roku od 8 dana odvesti kupljene pokretnine, u protivnom protekom tog roka za svaki dan će mu prodavatelj zaračunati ležarinu sukladno uobičajenim cijenama skladištenja predmetne pokretnine.

16. U utvrđene cijene pokretnina nije uključen PDV (porez na dodanu vrijednost). Sve druge poreze, pristojbe, te sve ostale troškove snosi kupac.

17. Ukoliko kupac ne izvrši uplatu u zadanom roku, pokretnine za koje je dao ponudu će se prodati sljedećem najpovoljnijem ponuditelju.

18. Prodavatelj zadržava pravo da ne prihvati niti jednu ponudu za kupnju ukoliko bi to bilo u suprotnosti s interesima stečajnog dužnika.

19. Razgledavanje nekretnine i pokretnina zainteresirane osobe mogu dogovoriti svakim radnim danom po prethodnom dogovoru sa stečajnom upraviteljicom Radojkom Danek, dipl. oec., iz Šibenika, Petra Preradovića 6, pozivom na broj mobitela: 091/3120-130.

20. Prijedlog za prihvat najpovoljnije ponude stečajnom sucu će dati stečajni upravitelj.

Obrazloženje

Gore navedena navedene nekretnina čini stečajnu masu stečajnog dužnika te se prodaje u stečajnom postupku uz odgovarajući primjenu pravila o ovrsi na nekretninama, sve sukladno čl. 164. st. 1. Stečajnog zakona ("Narodne novine" br. 44/96-133/12: dalje SZ-a), budući da se radi o nekretnini na kojoj je upisano razlučno pravo.

O uvjetima i načinu prodaje odlučeno je kao u izreci ovog rješenja pozivom na odredbe čl. 89, 97, 98, 99, 100, 103 i 258. Ovršnog zakona ("Narodne novine" br. 112/12), a u svezi s čl. 164. i 165. SZ-a.

Kod prodaje u stečajnom postupku ne primjenjuju se odredbe Ovršnog zakona koje se odnose na broj ročišta i visinu cijene.

U Šibeniku, 21. listopada 2015. godine

STEČAJNI SUDAC

Terezija Goreta

POUKA O PRAVNOM LIJEKU:

Protiv ovog zaključka nije dopuštena žalba (čl. 11. st. 9. Stečajnog zakona).

DN-a:

- Stečajnoj upraviteljici

- ŽDO, Građansko-upravni odjel Šibenik,

- razlučni vjerovnik Brodomerkur d.d. Split

- Posebna stečajna e-oglasna ploča Trgovačkog suda u Zadru, Stalne službe Šibeniku

- Porezna uprava Šibenik

- VTS- u oglasu na web stranicama Visokog trgovačkog suda Republike Hrvatske Zagreb (www.sudacka-mreza.hr/stecaj ili na www.vts.hr u rubrici "web stečaj"), web stranici Hrvatske gospodarske komore www.hgk.hr